**Zaključne ocjene**

Zaključna ocjena na kraju školske godine ne izvodi se računanjem aritmetičke sredine upisanih ocjena.
Zaključna ocjena proizlazi iz ocjena svih predmetnih područja (prvenstveno područja hrvatskoga jezika, književnosti i lektire, zatim pismenog i usmenog izražavanja te medijske kulture), aktivnosti učenika, odnosa prema radu i bilješki u opisnom praćenju učenika tijekom cijele nastavne godine.

Ako učenik ima negativnu ocjenu iz područja hrvatskoga jezika i književnosti, ne može imati pozitivno zaključenu ocjenu.

**odličan**

Učenik usvaja gradivo u potpunosti, s potpunim razumijevanjem i na razini samostalne primjene. Zadatke rješava točno, sigurno, samostalno objašnjava. Aktivan na satu, zainteresiran, motiviran za rad, redovito izvršava sve zadatke i obaveze.

**vrlo dobar**

Učenik usvaja gradivo u potpunosti, naučene sadržaje primjenjuje većinom bez pogrešaka, ispravlja se sam bez pomoći učitelja. Aktivan na satu, zainteresiran, redovito izvršava svoje obaveze.

**dobar**

Učenik gradivo usvaja djelomice, poznaje osnovne pojmove, slabo povezuje sadržaje, znanje primjenjuje samo na lakšim primjerima. Interesi i aktivnost su povremeni.

**dovoljan**

Učenik ne usvaja gradivo u potpunosti, djelomično poznaje osovne pojmove. Naučene nastavne sadržaje pamti i reproducira, ali ih ne primjenjuje. Radi uz učiteljevu pomoć i poticaj, neredovito izvršava obaveze.

**nedovoljan**

Učenik nije usvojio najosnovnije pojmove, ne povezuje sadržaje. Ne ispunjava svoje obaveze redovito. Unatoč savjetima i pomoći ne mijenja svoj odnos prema obavezama. Ne pokazuje interes za nastavu, nema predznanja, učenik je pasivan.